एसएमएस और उसके खतरनाक दोस्त एमएमएस ने बोडोलैंड, बंगलुरू और मुंबई के बीच की दूरी खत्म कर दी है. तकनीक ने भी शरारत के बाजार खोल दिए हैं. फोटोशॉप और विजुअल क्रॉपिंग से सिंधु तट पर हुई हत्याओं को आसानी से ब्रह्मपुत्र किनारे की हत्याओं के रूप में पेश किया जा सकता है. गृह मंत्रालय के मुताबिक पाकिस्तान के कुछ तत्वों ने इसे काफी निंदनीय मोड़ दे दिया. हमारी सरकार के लिए सबसे विस्फोटक समस्या भी एक अवसर बन गई, समाधान के लिए नहीं बल्कि बुरे कर्मों पर एक और परदा डालने के लिए.